laion/Wikipedia-Exotic huggingface dataset:
פנסאים

פנסאים (שם מדעי: Myctophiformes) היא סדרה של מקריני סנפיר החיים בעומק האוקיינוס. בסדרה זו שתי משפחות אבל רוב המינים נמצאים במשפחת האורנוניים (Myctophidae) המונה מעל 30 סוגים לעומת המשפחה אורנונים כהי סנטר (Neoscopelidae) בה רק שלושה סוגים. דגים אלה הם קטנים ודקים ובעלי ראש מגודל הכולל עיניים גדולות המוארות על ידי הארה ביולוגית בקדמתם. פיהם נמצא היישר מתחת לעיניים והוא גם גדול מאוד. סנפיר הגב והשת מגודלים ועוזרים לדגים לנוע במהירות. דגים אלה חיים בעומק הים ועולים לעיתים נדירות. עם זאת הם מתקבצים בלהקות בעלי החיים הגדולים ביותר, ומספרם בקבוצה מגיע ל-550-660, מעל 50% מכמות דגי האוקיינוס. הם ניזונים בעיקר מקריל ונפוצים גם באוקיינוס הדרומי. סדרה פנסאים (Myctophiformes) משפחה אוֹרְנוּנִיִּים (Myctophidae) משפחה אורנונים כהי סנטר (Neoscopelidae) מדיה וקבצים בנושא פנסאים בוויקישיתוף פנסאים, באתר ITIS (באנגלית) פנסאים, באתר NCBI (באנגלית) פנסאים, באתר האנציקלופדיה של החיים (באנגלית) פנסאים, באתר GBIF (באנגלית)
דגים מזוקנים

דגים מזוקנים (שם מדעי: Polymixiiformes) הם סדרת דגים ימיים בעלי משפחה יחידה, דגים מזקינים ובתוכה סוג יחידי, דג מזוקן. בסוג זה קיימים 10 מינים. הדגים קרויים כך עקב הבינים הארוכים שמתחת ללסתם היוצרים צורת זקן. דגים אלה נחשבים כיום לסדרה יחידה וגם יחידה בעל-סדרת Polymyxiomorpha, אך מיונם השתנה הרבה פעמים והם שויכו קודם לכן לסדרת הברקנאים. דגים אלה חיים במצולות האוקיינוסים הטרופיים והסובטרופיים בעומק של עד 800 מטר. הם קטנים ברובם אך נתפסו גם פרטים באורך 40 ס"מ. Polymixia berndti Polymixia busakhini Polymixia fusca Polymixia japonica Polymixia longispina Polymixia lowei Polymixia nobilis Polymixia salagomeziensis Polymixia sazonovi Polymixia yuri מדיה וקבצים בנושא דגים מזוקנים בוויקישיתוף דגים מזוקנים, באתר ITIS (באנגלית) דגים מזוקנים, באתר NCBI (באנגלית) דגים מזוקנים, באתר GBIF (באנגלית) דגים מזוקנים, באתר אנציקלופדיה בריטניקה (באנגלית)
קרפדנוניים

קרפדנוניים או קַרְפַּדָּגִיִּים (שם מדעי: Batrachoididae) היא סדרה של דגי גרם טורפים בעל לסתות גדולות ורחבות כמו של קרפדה. דגים אלה מתחבאים בחול או בבוץ של קרקעית הים בהסוואה ואורבים לטרף קטן החולף בסביבתם. טרף זה יכול להיות תולעת, רכיכה, סרטן או דג אחר. ברגע שטרף מגיע לטווח תקיפה הם בולעים אותו. הקרפדנונים יכולים לנשום מחוץ למים עד 24 שעות ובמקרים רבים הם יוצאים בעת השפל מהמים לחפש מזון. הם מחפשים גם מתחת לבקיעים בסלעים בחיפוש אחר טרף נחבא. אורכם מגיע מ-7 ל-57 סנטימטרים. לקרפדנונים רבים ישנם קוצים ארסיים על הסנפירים הגביים. בעת סכנה הם פורשים את הקוצים מול הטורפים ומרתיעים אותם. אם זה לא עוזר הארס הכואב ירתיע את התוקפים. סדרה קרפדנוניים (Batrachoidiformes) משפחה קרפדנונים (Batrachoididae) תת-משפחה Batrachoidinae סוג Amphichthys סוג Batrachoides סוג Opsanus סוג ומין יחיד Potamobatrachus trispinosus סוג Sanopus סוג ומין יחיד Vladichthys gloverensis תת-משפחה Halophryninae סוג Allenbatrachus סוג Austrobatrachus סוג Barchatus סוג Batrachomoeus סוג Batrichthys סוג ומין יחיד Bifax lacinia סוג Chatrabus סוג Colletteichthys סוג ומין יחיד Halobatrachus didactylus סוג Halophryne סוג Perulibatrachus סוג ומין יחיד Riekertia ellisi סוג Triathalassothia תת-משפחה Porichthyinae סוג ומין יחיד Aphos porosus סוג Porichthys תת-משפחה Thalassophryninae סוג Daector סוג Thalassophryne מדיה וקבצים בנושא קרפדנוניים בוויקישיתוף קרפדנוניים, באתר ITIS (באנגלית) קרפדנוניים, באתר NCBI (באנגלית) קרפדנוניים, באתר Animal Diversity Web (באנגלית) קרפדנוניים, באתר האנציקלופדיה של החיים (באנגלית) קרפדנוניים, באתר GBIF (באנגלית) מילון בעלי חיים: דגי הגרם (תשע"ב), 2012. האקדמיה ללשון העברית
שפגאט

"שפגאט" (מגרמנית: Spagat, במקור מאיטלקית: spago – "חבל" או spaccatta – "שבור" או "מפוצל'; באנגלית: split או the splits) הוא פישוק רגליים בזווית של 180 מעלות לפחות. השפגאט מופיע במגוון ענפים אתלטיים כגון ריקוד, התעמלות, החלקה על קרח, אמנויות לחימה ויוגה. שפגאט מבוצע לעיתים קרובות, ומשמש כחלק מחימום השרירים לפני תרגילי התעמלות או ריקוד. השפגאט דורש גמישות גבוהה. שני סוגי השפגאטים העיקריים: "שפגאט פנים" (מכונה בטעות "שפגאט בנים", באנגלית: side split): שתי הרגלים נפתחות הצידה באופן שווה עד ליצירת 180 מעלות. ביוגה נקרא שפגאט זה "סאמאקונאסאנה". "שפגאט קדמי" (באנגלית: Front splits) הנחלק ל-"שפגאט ימין" ו-"שפגאט שמאל": רגל אחת לפנים ואחת לאחור, הגוף לעיתים נוטה אל הקדמית. ביוגה נקרא שפגאט זה "הנומאנאסאנה". כאשר זווית השפגאט גדולה מ-180 מעלות, השפגט נקרא באנגלית Oversplit. "קפיצת שפגאט" (Split leap) היא שפגאט המבוצע באוויר תוך כדי קפיצה. ביצוע שפגאט בצורה לא נכונה וללא חימום מתאים עלול להביא לנזק. שפגאט שבוצע לא נכון גורם לכאבים במפרק הירך או בברכים. טאקוונדו צעיר מתחמם לפני הקרב קפואיריסט מבצע "שפגאט בנות" תוך כדי עמידת ידיים המחליקה סשה כהן מבצעת שפגאט אווירי אגנס קלטי, בת ה-98, עושה שפגט ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
פרקופסיים

פרקופסיים (שם מדעי: Percopsiformes) הם סדרת דגים ממחלקת מקריני סנפיר. בסדרה 10 מינים בתוך 3 משפחות ו-7 סוגים, רובם מונוטיפיים. דגים אלה חיים במערות והם כמעט עיוורים ואיבדו את צבעם כמעט לגמרי, אם כי מספר מינים נראים אחרת, דומים יותר לדגי סלמון. הם חיים בנהרות בצפון אמריקה ליד מערות, חלקם בעומק המערות. אורכם הממוצע של דגים אלה הוא 5-20 ס"מ. סדרה פרקופסיים (Percopsiformes) משפחה Amblyopsidae סוג Amblyopsis - בו 3 מינים סוג ומין יחיד Chologaster cornuta סוג ומין יחיד Forbesichthys agassizii סוג ומין יחיד Speoplatyrhinus poulsoni סוג ומין יחיד Typhlichthys subterraneus משפחה Aphredoderidae סוג ומין יחיד Aphredoderus sayanus משפחה Percopsidae סוג Percopsis - בו 2 מינים מדיה וקבצים בנושא פרקופסיים בוויקישיתוף פרקופסיים, באתר ITIS (באנגלית) פרקופסיים, באתר NCBI (באנגלית) פרקופסיים, באתר Animal Diversity Web (באנגלית) פרקופסיים, באתר האנציקלופדיה של החיים (באנגלית) פרקופסיים, באתר GBIF (באנגלית)
אליפות ישראל באתלטיקה 2016

אליפות ישראל באתלטיקה ה-80 נערכה בין התאריכים 22 - 23 ביוני 2016 באצטדיון הדר יוסף. אולגה לנסקי (מכבי השגים ראשון לציון), זכתה בשתי מדליות זהב אישיות, בריצת 100 מטר ובריצת 200 מטר. אנסטסיה מוצ'קייב (אתלטי כיוונים באר שבע), זכתה בשתי מדליות זהב, בהדיפת כדור ברזל ובזריקת דיסקוס. מאור סגד (אתלטי כיוונים באר שבע), זכה ב-3 מדליות זהב אישיות, בריצת 110 מטר משוכות, ריצת 200 מטר וריצת 400 מטר משוכות. איתמר לוי (מכבי תל אביב), זכה בשתי מדליות זהב אישיות, בהדיפת כדור ברזל ובזריקת דיסקוס. מדיה וקבצים בנושא אליפות ישראל באתלטיקה 2016 בוויקישיתוף תוצאות רשמיות, אליפות ישראל ה-80, 22/06/2016 (אורכב 15.09.2016 בארכיון Wayback Machine), באתר איגוד האתלטיקה בישראל תוצאות רשמיות, אליפות ישראל ה-80, 23/06/2016 (אורכב 18.02.2020 בארכיון Wayback Machine), באתר איגוד האתלטיקה בישראל יקטרינה קונטוצ'ביץ' (אוסטריה אוסטריה) סיימה שנייה (1.86 מטר) אנה קורנוטה (אוקראינה אוקראינה), סיימה ראשונה (6.38 מטר) אנה קורנוטה (אוקראינה אוקראינה) סיימה שנייה (13.39 מטר) סלומה ריגשווילי (גאורגיה גאורגיה) סיימה ראשונה (52.95 מטר) ניט מארק (אסטוניה אסטוניה) סיים ראשון (10.30 שניות) ווטלי קורץ' (אוקראינה אוקראינה) סיים שלישי (10.67 שניות) ניט מארק (אסטוניה אסטוניה) סיים ראשון (21.06 שניות) אלכסנדר ליניק (בלארוס בלארוס) סיים שני (45.75 שניות) זנבה טופה דבה (אתיופיה אתיופיה) סיים ראשון (13:56.27 דקות) סטפן יאטו (צרפת צרפת) סיים ראשון (50.66 שניות) לאזה טרוביגזדה (גאורגיה גאורגיה) סיים ראשון (16.40 מטר) רוסטמי טצ'ינצ'רולי (גאורגיה גאורגיה) סיים ראשון (70.85 מטר) גוז'ה טשיקבריה (גאורגיה גאורגיה) סיים שלישי (61.05 מטר)
ג'בע (נפת אל-קודס)

ג'בע (בערבית: جبع) הוא כפר ערבי-מוסלמי בנפת אל-קודס של רשות הפלסטינית, כ-4 ק"מ מדרום מזרח לרמאללה. ג'בע מזוהה עם העיר המקראית גבע, המוזכרת בתנ"ך כעיר כהנים בנחלת שבט בנימין. ב-1984, הוקמה בסמוך ההתנחלות גבע בנימין (אדם) הקרויה על שם גבע המקראית. בשנת 2012 התגוררו בג'בע כ-4,200 תושבים. ערך מורחב – גבע (יישוב מקראי) הממצאים הארכאולוגיים בכפר מעידים כי הכפר מיושב ברצף החל מתקופת הברזל. במקום נלקטו חרסים מתקופת הברזל א' (2%), תקופת הברזל ב' (23%), ההלניסטית (22%), הרומית (10%), הביזנטית (4%), ימי הביניים (5%), והעות'מאנית (14%). מקובל לזהות את היישוב הקדום בכפר לעיר גבע, אחת מן הערים בנחלת שבט בנימין שהועברו לשבט לוי. בתנ"ך מוזכר כי אסא מלך יהודה ביצר את העיר, ושרידי הביצורים של אסא התגלו בכפר. בגרעין הכפר נמצאה ידית ועליה טביעת חותמת "למלך". בכפר התגלו גם שרידים של יישוב יהודי פרוז מימי בית המקדש השני, שנחרב בזמן מרד בר כוכבא, זאת ידוע לאחר שבכפר נמצאו שרידי מחילות מסתור מימי מרד בר כוכבא. כמו כן, התגלו ממצאים ארכאולוגיים מהתקופה הפרסית, התקופה הביזנטית והתקופה הערבית הקדומה. שרידי מגדל תצפית בן שתי קומות ובו אשנב ירי מצוי בגרעין הקדום של הכפר. רבות מאבני הבניין של היישובים הקדומים משמשות לבניין בכפר המודרני בשימוש משני, ובבנייני הכפר נמצאו פריטים אדריכלים כדוגמת מזוזות, חוליות עמודים, כותרות ואבני סף. סביב הכפר שרידי קברים רבים, חלקם סחופים, גתות, בורות מים ובריכות חצובות. הכפר הופיע (בשם "[ג'בע] אל-בטיח") במרשם המס העות'מאני של שנת 1596, שם הכפר מופיע כחלק מהנפה (נאחיה) של ג'בל קודס במחוז (ליוה) של ירושלים, ונמנתה בו אוכלוסייה של 51 משקי בית, כולם מוסלמים. התושבים שילמו מס קבוע של 33.3% על מוצרים חקלאיים, ובהם חיטה, שעורה, עצי זית, עיזים וכוורות, בנוסף להכנסות מזדמנות, סך הכל ל-9,442 אקצ'ה. 1/6 מהרווחים הועברו לווקף המוסלמי. הסכמי רודוס בתום מלחמת העצמאות הותירו את הכפר בשטח ממלכת ירדן. במלחמת ששת הימים נכבש הכפר על ידי צה"ל. בהסכמי אוסלו נקבע כי מרבית שטח הכפר יוגדר כשטח B, ושוליו הדרום-מזרחיים הם שטח C. הכפר ממוקם על כביש 60, בצומת שבו הוא מתחבר לכביש 437 (המוכר כ"כיכר אדם" ע"ש ההתנחלות הסמוכה). בסמוך לכפר שוכן הכפר א-ראם. מתחת למסגד הכפר מצוי אתר "נבי יעקוב" (או "סידנא יעקוב") ובו מערה. לפי המסורת המקומית, מערה זו היא מקום קבורתו של יעקב, והיא מגיעה עד לירושלים. בעבר נהגו תושבי הסביבה לנדור נדרים במקום וכן להישבע תחת כנפי עץ הזית העתיק הסמוך. מסורת זו ייחודית לסביבת הכפר ונבדלת מהמסורת המקובלת באסלאם, לפיה יעקב נקבר במערת המכפלה. חלק מאדמות הכפר מצויות בתוך שטח ההתנחלות הסמוכה גבע בנימין, ולכן שטחים אלו אינם בנויים. מדיה וקבצים בנושא ג'בע בוויקישיתוף ניר יהב ויהושע בריינר‏, נוהל שכן: בין הכפר ג'בע להתנחלות גבע בנימין - אדם, באתר וואלה, 14 באוגוסט 2012 יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 177-179, מסת"ב 965-406-007-8 ספר מלכים א', פרק ט"ו, פסוק כ"ב עמנואל הראובני, לקסיקון ארץ ישראל, עמ' 170. Ben-Arieh, 1985, p. 90 Hütteroth and Abdulfattah, 1977, p. 116, has not identified it Toledano, 1984, p. 294, has Jaba al-Battikh at location 35°15′30″E 31°51′30″N. He further thinks the name could come from the nearby cave of Mugarat al-Battikh (cave of the melon), see Palmer, 1881, p. 322 אורי טל, קברי קודש מוסלמיים בארץ-ישראל, ירושלים: יד יצחק בן-צבי, 2023, עמ' 215-216 שבתי בנדט‏, בהתנחלות שכחו לציין: בית הכנסת הוקם על קרקע פלסטינית פרטית, באתר וואלה, 20 ביולי 2016
מיכאילו ריסטיץ'

מיכאילו ריסטיץ' (בסרבית: Михаило Ристић; נולד ב-31 באוקטובר 1995) הוא כדורגלן סרבי המשחק בעמדת המגן השמאלי בקבוצת סלטה ויגו. ריסטיץ' נולד בביילינה שבבוסניה והרצגובינה. בנעוריו שיחק בין היתר במחלקת הנוער של קבוצת הכוכב האדום בלגרד. תוך זמן קצר היה לאחד השחקנים הטובים ביותר מבין כל מחלקות הנוער של המועדון והוא אף זומן בסוף עונת 2012/2013 לשחק בקבוצת הבוגרים תחת המאמן הפורטוגלי ריקרדו סה פינטו כנגד קבוצת ויבודינה נובי סאד. למרות זאת הוא לא זכה לערוך את הופעת הבכורה שלו באותו המשחק וישב על הספסל. כמה חודשים מאוחר יותר ביולי 2014 הוא חתם בקבוצת הבוגרים של הכוכב. הכוכב האדום בלגרד אליפות סרביה (2): 2013/2014, 2015/2016 בנפיקה ליסבון אליפות פורטוגל: 2022/2023 הסופר קאפ הפורטוגלי: 2023 מדיה וקבצים בנושא מיכאילו ריסטיץ' בוויקישיתוף מיכאילו ריסטיץ', ברשת החברתית אינסטגרם מיכאילו ריסטיץ', באתר Transfermarkt מיכאילו ריסטיץ', באתר Soccerway מיכאילו ריסטיץ', באתר WorldFootball.net מיכאילו ריסטיץ', באתר National Football Teams מיכאילו ריסטיץ', באתר FootballDatabase.eu
הר פרנסוס

הר פרנסוס (ביוונית: Παρνασσός) נמצא במרכז יוון ומתנשא מעל דלפי, צפונית למפרץ קורינתוס. במיתולוגיה היוונית מוכר ההר כמקודש לדיוניסוס ולטקסים לכבודו, וכן לאל אפולו ולנימפות שלו. כמו כן מסופר על המוזות שהתגוררו בהר. פרנסוס הוא אחד ההרים הגבוהים ביוון. הוא נמצא במרכז יוון ומשתייך מוניציפלית לשלוש יחידות אזוריות: בויאוטיה, פתיאוטיס ופוקיס. גובהו הוא 2,457 מטרים והוא מתנשא 1,590 מטרים מעל השטח סביבותיו. פסגתו הגבוהה ביותר נקראת ליאקוראס (Liakouras). ההר עשוי אבן גיר והוא מכיל מרבצי בוקסיט. מכרות בוקסיט פועלים בהר מאז שנות ה-30 של המאה ה-20, דבר שגרם נזק אקולוגי לחלקו. ההר קרוי על שמו של פרנסוס שהיה בנה של הנימפה קלאודורה והאדם קלאופומפוס. פרנסוס הקים עיר על ההר, אולם היא נהרסה במבול. אורפאוס התגורר על ההר כאשר הוא פגש את אפולו שחיזר אחר הנימפה תאליה. על פי הספר מטמורפוזות של אובידיוס, לאחר המבול נחתה ספינתו של דאוקליון על פסגת הר פרנסוס. אורסטס ברח והסתתר בהר לאחר שרצח את מאהבה של אימו. על פי המסופר באודיסיאה, אודיסאוס נפצע ברגלו מחזיר בר שצד בהר פרנסוס. פרנסוס הוא גם ביתו של פגסוס, הסוס המכונף. בדומה לגרסאות שמספרות על הר הליקון כמקום משכנן של המוזות וכתוצאה מכך כבית למוזיקה, לשירה וללימוד, כך גם השם פרנסוס משמש לתיאור תכונות אלו, כגון אסכולת הפארנאס שנקראת על שמו. כך גם רובע מונפרנאס בפריז שנקרא על שם ההר והמוזות שדרות בו. גם הספר פרנסוס על גלגלים רומז לשם ההר כמקור הספרות והלימוד. ב-1938 הוכרז אזור נרחב מההר כפארק לאומי במטרה לשמר את המגוון במיני החי והצומח בו. גדלים בו שישה מינים אנדמיים בהם מין אשוח ומין מסדרת בקעצוראים. כמו כן קיימים בהר אתרים לגלישת סקי. מדיה וקבצים בנושא הר פרנסוס בוויקישיתוף הר פרנסוס, באתר אנציקלופדיה בריטניקה (באנגלית) רשימת הרי אירופה Proposals for a New Policy of Environmental Protection, Sensitisation and Tourist Development of the Parnassus National park מטמורפוזות, א', 316 אודיסיאה, שיר 19 הפארק הלאומי פרנסוס אתר הפארק
אלפונסו הרביעי, מלך לאון

אלפונסו הרביעי, כונה גם הנזיר (890 - אוגוסט 933) היה מלך לאון בין השנים 926–931, ומלך גליסיה השנים 929–931. אלפונסו הרביעי נולד בשנת 890 להוריו אורדוניו השני, מלך לאון ואלווירה מננדס. לאחר מותו של אביו בשנת 924, עלה דודו פרואלה השני, מלך לאון לשלטון. לאחר מותו בשנת 925 פתחו אלפונסו ואחיו במלחמה נגד אלפונסו פרואלס בנו של פרואלה השני, ולאחר ניצחונם בשנת 926 חילקו את הממלכה ביניהם: סנצ'ו הראשון, מלך גליסיה קיבל את ממלכת גליסיה, ואלפונסו קיבל את ממלכת לאון. בשנת 929 מת אחיו סנצ'ו הראשון, מלך גליסיה, ואלפונסו ירש אף את ממלכת גליסיה. בשנת 931 התפטר אלפונסו מהשלטון בעקבות מות אשתו, ואחיו רמירו השני, מלך לאון עלה לשלטון במקומו. בשנת 932 התחרט אלפונסו על התפטרותו, וניסה להשתלט מחדש על הממלכה בסיוע בן דודו אלפונסו פרואלס, אולם אלפונסו הובס, ולאחר שעוור נשלח למנזר, שם שהה עד מותו באוגוסט 933. אלפונסו התחתן עם אונקה סאנצ'ס מפמפלונה, בתו של סנצ'ו הראשון, מלך פמפלונה, ממנה נולדו לו שני ילדים: אורדוניו הרביעי, מלך לאון (925–962) פרואלה (מתה בשנת 958) מדיה וקבצים בנושא אלפונסו הרביעי, מלך לאון בוויקישיתוף אלפונסו הרביעי, מלך לאון באנציקלופדיה בריטניקה אלפונסו הרביעי, מלך לאון, באתר אנציקלופדיה בריטניקה (באנגלית)
משה גולדמן

האם התכוונתם ל... הרב משה גולדמן (זווהיל) – האדמו"ר הראשון מחסידות זווהיל משה גולדמן (עורך) – סופר ועורך הירחון "הלאום" משה גולדמן (מלחין) – מלחין מוזיקה חסידית מחסידי באבוב משה נתן נטע גולדמן – האדמו"ר הנוכחי מזווהיל, התשיעי בשושלת
טוד

האם התכוונתם ל... אישים אולגה טאוסקי-טוד (1906–1995) – מתמטיקאית יהודיה אוסטרית אמנדה טוד (1996–2012) – נערה קנדית שהתאבדה בעקבות בריונות רשת, ראו התאבדותה של אמנדה טוד בברלי טוד (אנ') – שחקנית, מפיקה וסופרת אמריקאית האלי טוד (אנ') – שחקנית אמריקאית צ'אק טוד (יליד 1972) – עיתונאי יהודי אמריקאי אחר סוויני טוד – דמות בדיונית של רוצח לונדוני אישים ששמם הפרטי הוא טוד טואד – דמות בדיונית של נבל–על ביקום מארוול קומיקס טואוד (קינופיו) – דמות בדיונית מזיכיון מריו של נינטנדו
נשיא קירגיזסטן

נשיא רפובליקת קירגיזסטן (בקירגיזית: Кыргыз Республикасынын Президенти) הוא ראש המדינה הקירגיזית והמפקד העליון של הכוחות המזוינים של קירגיזסטן. זו המשרה הגבוהה ביותר בקירגיזסטן שסמכויות המחזיק בה מוגדרות בחוקת הרפובליקה הקירגיזית. המשרה נוצרה ב-27 באוקטובר 1990. הנשיא נבחר על ידי אזרחי המדינה אחת לשש שנים, וכהונתו מוגבלת לקדנציה אחת בלבד. מועמד לנשיאות לא יכול להיות צעיר יותר מגיל 35 ומבוגר יותר מגיל 65. עליו לדעת את שפת המדינה ולחיות במדינה לפחות 15 שנים לפני הגשת מועמדותו לתפקיד הנשיא. נשיא קירגיזסטן הראשון היה אסקר אקייב, שכיהן מאוקטובר 1990 ועד מרץ 2005. ביולי 2005 נבחר קורמאנבק באקייב, שכיהן עד 2010 כשמחאות עממיות אילצו אותו להתפטר. באפריל 2010 מונתה רוזה אוטונבייבה להחליפו כנשיאה זמנית. יורשה, אלמאזבק אטאמבייב, נבחר בבחירות שהתקיימו בשנת 2011. באוקטובר 2017 נבחר סואורונבאי ג'נבקוב להחליפו. שנתיים לאחר מכן, באוקטובר 2020, ג'נבקוב התפטר מתפקידו ולממלא מקומו מונה ראש ממשלת קירגיזסטן סאדיר ג'פארוב. מועמד לתפקיד הנשיא לא יכול להיות צעיר יותר מגיל 35 או מבוגר יותר מגיל 65. עליו לדעת את שפת המדינה ולחיות בקירגיזסטן ב-15 השנים שקדמו להגשת מועמדותו לתפקיד הנשיא. הנשיא אינו יכול להיות חבר הפרלמנט ולהחזיק במשרות אחרות בעלות רקע כלכלי. עליו לחדול מפעילות במפלגה פוליטית או ארגונים בתקופת כהונתו. בהיכנסו לתפקיד הנשיא נושא שבועה שתוכנהּ מעוגן בסעיף 45 לחוקת המדינה: "אני, ..., בהיכנסי לתפקיד נשיא הרפובליקה הקירגיזית, בפני עמי והמולדת הקדושה נשבע: לפקח ביראה ולהגן על חוקת וחוקי הרפובליקה הקירגיזית; להגן על ריבונותה ועצמאותה של המדינה הקירגיזית; לכבד ולהבטיח את זכויות כל אזרחי הרפובליקה הקירגיזית; בכבוד ובאמונה למלא את האחריות האדירה של נשיא הרפובליקה הקירגיזית שהובטחה לי באמון העם כולו!". מדיה וקבצים בנושא נשיא קירגיזסטן בוויקישיתוף אתר האינטרנט הרשמי של נשיא קירגיזסטן Kyrgyz Constitution, article 45, §3‏
דוד גינצבורג (פירושונים)

האם התכוונתם ל... הברון דוד גינצבורג - מזרחן וסופר דוד גינצבורג (כימאי) – כימאי ישראלי דוד גינצבורג (רב) – אב"ד רוצ'סטר
אלעזר ויסבלום

האם התכוונתם ל... אלעזר ויסבלום (ליז'נסק) – צדיק חסידי, בנו של רבי אלימלך מליז'נסק אלעזר ויסבלום (רישא) – אדמו"ר חסידי, בנו של רבי אלימלך מרודניק
ראדום (התקן)

ראדום (באנגלית: Radome, קיצור של Radar dome – כיפת מכ"ם) הוא כיסוי להגנת אנטנה. ראדום עשוי מחומר החסין לגשם ושאינו מפריע למעבר גלי רדיו, לרוב פיברגלס. הוא משמש בעיקר להגנה מפגעי מזג אוויר, כגון קורוזיה ממשקעים, לחץ הנובע מהצטברות קרח על האנטנה וכוחות שמפעילה הרוח על הרפלקטור. תפקיד נוסף לראדום הוא הסתרת אנטנות צלחת המשמשות לאיסוף מודיעין אותות (סיגינט) או אנטנות לממסר תקשורת צבאית, מהסיבות הבאות: הסתרת מטרת היירוט אליה מכוונת האנטנה. הסתרת ממדי הרפלקטור והזן שבאמצעותם ניתן לחשב את התדר (או אורך הגל) שאליו מותאמת האנטנה. הסתרת האנטנה (שנחשבת לרכיב רך ופגיע) באמצעות הצבת ראדומי דמה ריקים במטרה להגדיל שרידותה להתקפת אויב. במקרים רבים, ראדומים נבנים בצורה של כדור, שהיא אופטימלית בנפחה ושטחה למטרת קירוי של אלמנט המסתובב לכל הכיוונים. ראדומים רבים משתמשים בכיפה גאודזית על מנת לבנות את צורת הכדור העוטפת את האנטנה. במטוסים ובטילים, המכ"ם נמצא בדרך כלל בחלק הקדמי. לכן, בנוסף להגנה שהוא מספק, הראדום מתוכנן בצורה אווירודינמית על-מנת להפחית את הגרר שיוצרת אנטנת המכ"ם.
ויקטור זאס

ויקטור זאס (באנגלית: Victor Zsasz) הוא דמות בדיונית של נבל-על המופיע בחוברות הקומיקס באטמן ביקום DC קומיקס. הדמות הופיעה לראשונה בחוברת Batman: Shadow of the Bat #1 מיוני 1992 ונוצרה על ידי הכותב אלן גרנט והמאייר נורם ברייפוגל. ויקטור זאס הוא רוצח סדרתי חולה נפש, שנוהג לחתוך את עצמו בהתאם לקרבנותיו. זאס הוא בנם של זוג הורים עשירים, שמותם הכניס אותו לדיכאון וגרם לו להפסיד את כספו בהימורים. לילה אחד, לאחר שהפסיד את כל כספו בהימורים בקזינו של הפינגווין, זאס החליט להתאבד באמצעות קפיצה מגשר גות'אם לאחר שהגיע למסקנה כי חייו ריקים ומונעים בידי תשוקות. הוא הותקף לפני התאבדותו בידי חסר בית, שביקש ממנו כסף מוקדם יותר באותו הערב ונענה בשלילה. זאס לקח מחסר הבית את הסכין, והגיע לתובנה כי חיי הכל חסרי משמעות, ואף אדם לא חשוב. זאס דקר את חסר הבית כ"מתנה" על הצלתו, והחליט להקדיש את חייו ל"שחרורם" של אנשים מקיומם חסר המשמעות. הוא אובחן כחולה נפש, ונשלח למוסד ארקהם אסיילום. הוא נהג לברוח מתאו במהלך הלילה, להמשיך ברציחותיו ולחזור לקראת הבוקר לארקהם. הוא מביא את מנהל הכלא ג'רמיה ארקהם לרמת אי-שפיות במסגרת הטיפולים האישיים במוסד, אך לבסוף נתפס ומובס בידי באטמן ונייטווינג. במהלך השנים, זאס נהיה לאחד מהחברים בגלריית הנבלים של באטמן, ולקח חלק באירועים שונים ביקום DC, לרבות "נפילתו של אביר", "הקרב על הגלימה" ו"רוע נצחי". את דמותו של ויקטור זאס בסרט הלייב אקשן "באטמן מתחיל" גילם הזמר טים בות'. השחקן אנתוני קאריגן מגלם את דמותו בסדרת הלייב אקשן "גותהאם", ודני ג'ייקובס דיבב את דמותו בסדרת משחקי ארקהם. בסרט "ציפורי הטרף: והארלי קווין המהממת" גילם אותו השחקן כריס מסינה. אתר האינטרנט הרשמי של ויקטור זאס (באנגלית) דף הדמות בפרויקט ויקיה של DC קומיקס
סורביטול

סורביטול (או glucitol) הוא סוכר אלכוהולי המשמש כממתיק מלאכותי בעל מטבוליזם איטי במיוחד בגוף האדם. סורביטול הוא חלק מקבוצת הסוכרים הכוהליים (ה-polyols), שהם סוכרים טבעיים. הממתיק סורביטול קיים באבוקדו, באצות אדומות, בפירות יער, ובפירות שונים כגון תפוחים, אגסים, שזיפים ודובדבנים. הסורביטול בנוי מכ-60% סוכרוז. בזכות המאפיינים שלו, נמצא בשימוש נרחב בתעשיית המזון בתור ממתיק. היתרון המשמעותי בשימוש בסורביטול כממתיק הוא שחיידקים הגורמים לעששת אינם מסוגלים לעשות בו את חילוף החומרים. בזכות התכונה של שמירה על המים הוא משמש למניעת התייבשות של מזון חשוף לאוויר. הממתיק חסר תופעות לוואי בכללות, אך לעיתים יכול לגרום לשלשול. השימוש בו, עם זאת, לא מומלץ לילדים מתחת לגיל שנה. הסורביטול הופך, בתוך האורגניזם האנושי, חד-סוכרים (בעיקר פרוקטוז) ללא התערבות של אינסולין ולכן יכול להיות נוכח בתזונה של סוכרת. עוצמת המתיקות של סורביטול היא כ- 60% מעוצמת המתיקות של סוכר והערך הקלורי שלו נמוך מזה של סוכר (2.4 קק"ל/g). החומר יכול להיות מסונתז במעבדה קיי. פי. סי. Vollhardt, N. E. Schore , כימיה אורגנית. Zanichelli. ISBN 88-08-07521-4 W. H. בראון, C. S. פוט, ב. ל אייברסון, כימיה אורגנית. EdiSES ISBN 88-7959-368-4 אשיל מוזיקה:; וינצ 'נזו Pedicino, מילון, מזון תזונה, מילאנו, א. בחיים: מוזיקה, 1986, עמ'. 787. What are the Polyols?‎, פוסט מהבלוג הרשמי של אוניברסיטת מונאש מאוסטרליה, בה פותחה דיאטת Low-FODMAP שמבוססת על בדיקת רגישות לקבוצות סוכרים שונות, ביניהן קבוצת ה-polyols מדיה וקבצים בנושא סורביטול בוויקישיתוף בסורביטול - PubChem
אברהם ריס

האם התכוונתם ל... אברהם ריס (כומר) (Rees) - כומר ומלומד פרסביטריאני ולשי יליד 1743, עורך הציקלופדיה של ריס אברהם ריס (רב) (Ris) - רב אלזסי-שווייצרי יליד 1764
גליזה 65

גליזה 65 (מגרמנית: Gliese 65), נקרא גם לוּיטן 726-8 הוא כוכב כפול המורכב מזוג ננסים אדומים הנמצאים במרחק של 8.7 שנות אור ממערכת השמש בקבוצת הכוכבים לווייתן. זו אחת ממערכות הכוכבים הקרובות ביותר לכדור הארץ אך בהירותה הנמוכה לא מאפשרת להבחין בה ללא טלסקופ. המערכת התגלתה בשנת 1948 על ידי האסטרונום ההולנדי וילם יקוב לויטן שהכניס אותה תחת הציון Luyten 726-8 לקטלוג הכוכבים בעלי תנועה עצמית גדולה, שכן המערכת נעה ביחס לשאר הכוכבים במהירות זוויתית של 3.37 שניות קשת בשנה. לויטן עצמו גילה יותר מאוחר שמדובר בזוג כוכבים ולא בכוכב בודד. שני הננסים מקיפים זה את זה במסלול אליפטי כך שהמרחק ביניהם משתנה מ-2.1 יחידות אסטרונומיות ועד ל-8.8 יחידות אסטרונומיות וזמן ההקפה הוא 26.5 שנים. שני בני הזוג הם כוכבי הבזק ולכן קיבלו שניהם גם ציון של כוכבים משתנים. גליזה 65 A נקרא גם BL בלווייתן וגליזה 65 B נקרא גם UV בלווייתן. גליזה 65 A הוא ננס אדום מסוג ספקטרלי M5.6Ve עם מסה של כעשירית מסת שמש, רדיוס של כ-0.14 רדיוס שמש וטמפרטורת פני השטח שלו היא כ-2,800 קלווין. הוא מאיר בעוצמה של כ-50 מיליוניות מעוצמת ההארה של השמש באור נראה, אך יותר מפי 20 מכך באור תת-אדום. מסתו הנמוכה קרובה מאוד לגבול התחתון שמאפשר היתוך גרעיני של מימן ולו הייתה נמוכה ב-20% הוא היה ננס חום. לויטן עצמו גילה את ההשתנות של גליזה 65 A קצת אחרי גילויו, וזיהה שהוא כוכב משתנה מתפרץ מסוג כוכב הבזק ובשל כך קיבל הכוכב את הציון BL בלווייתן. לעומת זה לויטן לא זיהה שגם בן הזוג הוא כוכב הבזק, למרות שההתפרצויות של גליזה 65 B חזקות בהרבה. גליזה 65 B הוא ננס אדום מסוג ספקטרלי M6Ve עם מסה ורדיוס כמעט זהים לאלו של גליזה 65 A, אך טמפרטורת פני השטח שלו מעט נמוכה יותר והיא כ-2,670 קלווין ומשום כך עוצמת ההארה שלו נמוכה יותר והוא מאיר בעוצמה של כ-32 מיליוניות מעוצמת ההארה של השמש באור נראה (וכמו גליזה 65 A, הרבה יותר מכך באור תת-אדום). מעט אחרי שלויטן גילה את היותו של גליזה 65 A כוכב משתנה, גילו האסטרונומים אלפרד ג'וי ומילטון הומסון שגם גליזה 65 B משתנה והוא קיבל את הסימון UV בלווייתן. מהר מאוד התברר שההתפרצויות של UV בלווייתן חזקות בהרבה משל BL בלווייתן והשינוי בבהירות שלו מגיע עד ל-6 דרגות בהירות, כלומר הבהירות גדלה פי 250 ומגיעה לדרגת בהירות 6.8. בשל ההתפרצויות הדרמטיות שלו, הפך UV בלווייתן לאב-טיפוס של כוכבי הבזק והם נקראים על שמו גם "משתני UV בלווייתן". גליזה 65 נמצא במרחק של כ-2.9 שנות אור מהכוכב τ בלווייתן, שנראה ממנו ככוכב בהיר במיוחד עם דרגת בהירות נראית 0.4. ניתן להיעזר בקרבה זו על מנת לאתר את גליזה 65 באמצעות טלסקופ, כ-2.3 מעלות מדרום-דרום-מערב ל-τ בלווייתן. במרחק של כ-3.5 שנות אור מגליזה 65 נמצא כוכב ההבזק YZ בלווייתן, אך הוא לא ניתן לראייה בעין אנושית ללא ציוד עזר ממרחק זה. במרחק של כ-5 שנות אור ממנו נמצא הכוכב ε בארידנוס. גליזה 65 נע בכיוונו ובעוד כ-31,500 שנים הוא יחלוף במרחק קטן משנת אור אחת ממנו ואז ε בארידנוס יראה ממנו ככוכב בהיר במיוחד עם בהירות מדרגה 1.5-. לפני כ-29,000 שנים היה גליזה 65 במרחק של כ-7.2 שנות אור ממערכת השמש, אך מאז הוא הולך ומתרחק וכיום ממרחק של 8.7 שנות אור, השמש תראה ממנו ככוכב בהיר למדי עם דרגת בהירות 2. מדיה וקבצים בנושא גליזה 65 בוויקישיתוף גליזה 65, בבסיס הנתונים SIMBAD לגרמי שמיים אסטרונומיים Thomas Wm Hamilton: Our Neighbor Stars: Including Brown Dwarfs, p. 18 VizieR: LHS 9 & LHS 10, LHS Catalogue, 2nd Edition (Luyten 1979) SIMBAD: גליזה 65 A SIMBAD: גליזה 65 B Robert Prokop: Observing the Nearest Stars, p. 70 General Catalogue of Variable Stars: UV Ceti